**IEPIRKUMA LĪGUMS Nr.** 2.1-19/45

Cēsīs, 2014. gada14. aprīlī

**Vidzemes plānošanas reģions**, reģistrācijas Nr. 90002180246, juridiskā adrese – Jāņa Poruka iela 8-108, Cēsīs, turpmāk tekstā saukts – Pasūtītājs, kura vārdā saskaņā ar Vidzemes plānošanas reģiona nolikumu rīkojas administrācijas vadītāja Guna Kalniņa-Priede, no vienas puses,

un

**Sabiedrība ar ierobežotu atbildību „SAFEGE BALTIJA”**, reģistrācijas Nr. 40003604048, juridiskā adrese: Kaļķu iela 5-1, Rīga, LV 1050, kuras vārdā saskaņā ar 2014. gada 31.martā izdoto ģenerālpilnvaru Nr. 3 rīkojas SIA „SAFEGE BALTIJA” pilnvarotā pārstāve Jana Priedniece, turpmāk tekstā - Izpildītājs, no otras puses, abi kopā un katrs atsevišķi saukta Puse (Puses),

pamatojoties uz iepirkumu“*Ekspertu pakalpojumi pētījuma „Vidzemes plānošanas reģiona viedās specializācijas iespējas” izstrādei”*, identifikācijas Nr. VPR/2014/14, (turpmāk – Iepirkums), rezultātiem,

noslēdz šādu līgumu (turpmāk – Līgums):

**1. LĪGUMA PRIEKŠMETS**

1.1.Saskaņā ar Tehnisko specifikāciju (Līguma pielikums Nr. 1), Iepirkumā iesniegto Izpildītāja piedāvājumu (Līguma pielikums Nr. 2), un Līguma noteikumiem Pasūtītājs uzdod, bet Izpildītājs apņemas sniegt ekspertupakalpojumus (turpmāk – Pakalpojums) projektā „Latvijas plānošanas reģionu un vietējo pašvaldību teritoriālās attīstības plānošanas kapacitātes palielināšana un attīstības plānošanas dokumentu izstrādāšana”” (turpmāk – Projekts) pētījuma izstrādei.

1.2. Pakalpojumu izpildes termiņš ir no iepirkuma Līguma noslēgšanas dienas līdz datu bāzes iepirkuma līguma noslēgšanas dienai.

1.3.Līgums tiek finansēts Norvēģijas finanšu instrumenta 2009.–2014. gada perioda programmas projektā „Latvijas plānošanas reģionu un vietējo pašvaldību teritoriālās attīstības plānošanas kapacitātes palielināšana un attīstības plānošanas dokumentu izstrādāšana”( projekta Nr.4.3-24/NFI/INP-002),ietvaros.

**2.PUŠU TIESĪBAS UN PIENĀKUMI**

2.1. Izpildītājs apņemas pildīt šajā Līgumā noteiktās saistības atbilstoši Pasūtītāja prasībām un Pasūtītāja noteiktajos termiņos saskaņā ar Tehnisko specifikāciju un Izpildītāja piedāvājumu.

2.2. Izpildītājam nav tiesības šajā Līgumā noteiktās saistības nodot trešajām personām.

2.3. Izpildītājs nodrošina, lai Pakalpojuma izpildes laikā netiek pieļautas patvaļīgas atkāpes no Tehniskās specifikācijas un Izpildītāja finanšu piedāvājuma, Līguma noteikumiem, kārtības, termiņiem, finanšu izlietojuma.Izpildītājs informē Pasūtītāju nekavējoši par apstākļiem, kas varētu kavēt vai ierobežot pienācīgu Pakalpojumu izpildi noteiktajos termiņos.

2.4.Izpildītājs apņemas trešajām personām neizpaust informāciju, kas Izpildītājam kļuvusi zināma, pildot šajā Līgumā noteiktās saistības.

2.5. Jebkāda ar Līguma izpildi saistīta un jebkurā formā pieejama informācija, tai skaitā Izpildītāja sagatavotie visa veida materiāli, pieder Pasūtītājam un ir tā īpašums. Izpildītājam nav tiesību jebkādā veidā ierobežot Pasūtītāja tiesības brīvi un pēc saviem ieskatiem rīkoties ar tiem.

2.6. Izpildītājs ir atbildīgs par iesaistītā personāla kvalifikāciju, kompetenci un pakalpojumu izpildei atbilstošu darbību.

2.7. Izpildītājs nodrošina šādu ekspertu iesaisti Līguma izpildē:

|  |  |
| --- | --- |
| **Ilze Judrupa** | **Pētījuma vadītāja un eksperte** reģionu konkurētspējas novērtēšanā |
| **Alise Vītola****Iveta Baltiņa** | **Ekspertes attīstības plānošanas dokumentu vai rīcībpolitiku izstrādē** |

2.8. Izpildītājs var ierosināt iepriekš nosaukto ekspertu aizstāšanu tikai rakstveidā saskaņojot to ar Pasūtītāju, ja ekspertu nepieciešams aizstāt tādu iemeslu dēļ, ko Izpildītājs nespēj ietekmēt vai novērst. Šajā gadījumā Izpildītājs uzņemas pilnu atbildību par Pakalpojuma izpildi atbilstoši Līguma noteikumiem un pārējām Izpildītāja saistībām.

2.9.Aizstāšanas gadījumā eksperta aizstājējam jāatbilst Iepirkuma procedūras dokumentos noteiktajām personāla kvalifikācijas prasībām un ir jābūt ar aizstājamajam ekspertam līdzvērtīgu kvalifikāciju.

2.10. Pirms eksperta aizstāšanas Izpildītājs iesniedz Pasūtītājam eksperta aizstājēja:

2.10.1. CV;

2.10.2. Izpildītāja apliecinātas eksperta aizstājēja kvalifikāciju apliecinošo dokumentu kopijas.

2.11. 14 (četrpadsmit) dienu laikā no speciālista aizstājēja CV un kvalifikācijas dokumentu kopiju saņemšanas dienas Pasūtītājs apstiprina Izpildītāja izraudzīto eksperta aizstājēju vai gadījumā, ja Izpildītāja izraudzītais eksperta aizstājējs neatbilst Iepirkuma dokumentos noteiktajām personāla kvalifikācijas prasībām vai eksperta aizstājējam nav aizstājamajam ekspertam līdzvērtīga kvalifikācija, neapstiprina Izpildītāja izraudzīto eksperta aizstājēju.

2.12. Izpildītājam ir tiesības saņemt, un Pasūtītājam ir pienākums sniegt Izpildītājam visus Pasūtītāja rīcībā esošos Līguma izpildei nepieciešamos dokumentus un informāciju.

2.13.Izpildītājam ir tiesības atteikties no tādu Pasūtītāja prasību izpildes, kas ir pretrunā ar normatīvajiem aktiem vai vispārpieņemtajām projektu labas vadības prakses.

2.14.Pasūtītājam ir tiesības pieprasīt, un Izpildītājam ir pienākums nekavējoši sniegt informāciju par Pakalpojumu izpildes gaitu.

2.15.Pasūtītājam ir tiesības saņemt, un Izpildītājam ir pienākums sniegt Pasūtītājam katru mēnesi atskaiti par paveiktajiem darbiem.

2.16. Izpildītāja pilnvarotā persona Līguma izpildē ir Jana Priedniece, tālrunis +371 67 333 092; fakss +371 67 333 090; e-pasts: jana.priedniece@safege.lv

2.17.Pasūtītājam ir pienākums:

2.17.1. pieņemt no Izpildītāja kvalitatīvi un noteiktajā termiņā izpildītu Pakalpojumu;

2.17.2. apmaksāt Izpildītāja sniegto Pakalpojumu izpildi atbilstoši Līguma nosacījumiem un Izpildītāja piestādītajiem rēķiniem.

2.17.3.savlaicīgi sniegt Izpildītājam nepieciešamo informāciju Līguma izpildei.

2.18.Pasūtītāja pilnvarotā persona Līguma izpildē ir Ieva Kalniņa, tālrunis +371 64116006; fakss +371 64116012; e-pasts: ieva.kalnina@vidzeme.lv.

**3. LĪGUMA SUMMA UN NORĒĶINU KĀRTĪBA**

3.1.Par Pakalpojuma izpildi pilnā apjomā Pasūtītājs apņemas samaksāt Izpildītājam kopsummā EUR 5 250,00 (pieci tūkstoši divi simti piecdesmit euro un 00 eurocenti), PVN 21%, EUR 1 102,50 (viens tūkstotis viens simts divi euro un 50 eurocenti) *saskaņā ar pretendenta finanšu piedāvājumu* un kopā EUR 6 352,50 (seši tūkstoši trīs simti piecdesmit divi euro un 50 eurocenti). No Izpildītājam pienākošās atlīdzības pirms izmaksas Pasūtītājs ietur normatīvos aktos noteiktos nodokļus, tai skaitā darba devēja sociālā nodokļa daļu (ja attiecināms).

3.2. Līgumā noteiktā atlīdzība tiek izmaksāta saskaņā ar Pakalpojuma nodošanas – pieņemšanas aktiem un Izpildītāja rēķiniem par faktiski sniegtajiem pakalpojumiem divās daļās:

3.2.1. 50% no Līguma summas pēc Pētījuma pirmās daļas iesniegšanas un apstiprināšanas;

3.2.2. 50% no Līguma summas pēc pakalpojumu gala atskaites iesniegšanas un apstiprināšanas.

3.3.Līgumā noteikto atlīdzību Pasūtītājs izmaksā, ieskaitot to Izpildītāja norādītajā bankas kontā ne vēlāk kā 30 (trīsdesmit) dienu laikā pēc nodošanas – pieņemšanas akta par konkrētā pakalpojumu daļas izpildi parakstīšanas.

3.4.Izpildītājs visos izrakstītos rēķinos norāda:

* Pasūtītāja nosaukums:Vidzemes Plānošanas Reģiona, reģistrācijas Nr. 90002180246;

teksts: Norvēģijas finanšu instrumenta 2009.–2014. gada perioda programmas projekts „Latvijas plānošanas reģionu un vietējo pašvaldību teritoriālās attīstības plānošanas kapacitātes palielināšana un attīstības plānošanas dokumentu izstrādāšana” (projekta Nr.4.3-24/NFI/INP-002); Līguma Nr. 2.1-19/45;

* Izpildītāja rekvizīti atbilstoši Latvijas Republikas likumam „Par pievienotās vērtības nodokli” prasībām;
* pakalpojumu nodošanas - pieņemšanas akta datums, pamatojoties uz kuru tiek izrakstīts rēķins.

3.5.Gadījumos, kad Līgums tiek izbeigts pirms termiņa beigām, tiek apmaksāti tikai faktiski izpildītie un Pasūtītāja pieņemtie Pakalpojumi, kā arī Izpildītāja Līguma izpildē veiktie nepieciešamie un ar Pasūtītāju iepriekš rakstveidā saskaņotie izdevumi.

**4. PAKALPOJUMA NODOŠANA UN PIEŅEMŠANA**

4.1. Līgumā paredzētie Pakalpojumi tiek nodoti Pasūtītājam ar nodošanas – pieņemšanas aktu par Pakalpojuma izpildi. Pakalpojuma nodošanas – pieņemšanas aktu paraksta Izpildītājs no vienas puses un Pasūtītājs no otras puses, ja Pasūtītājam nav iebildumu par Pakalpojuma izpildi.

4.2. Ja Pasūtītājs konstatē neatbilstības vai trūkumus Pakalpojuma nodevumos, Pasūtītājs nekavējoši informē Izpildītāju, norādot novēršamās neatbilstības un trūkumus. Izpildītājs novērš konstatētās neatbilstības un trūkumus iespējami īsākā termiņā, bet ne vēlāk kā Pasūtītāja norādītos termiņos. Pēc trūkumu novēršanas izdarāma atkārtota nodevuma pieņemšana.

4.3. Ja Līguma 4.2.punkta kārtībā konstatētās nepilnības netiek novērstas un tiek konstatēta atkārtota Pakalpojuma neatbilstība Līguma nosacījumiem, Puses to noformē rakstiski ar aktu, bet ja Izpildītājs izvairās vai atsakās piedalīties akta sastādīšanā vai parakstīšanā, tad ar Pasūtītāja vienpusīgi sastādītu aktu. Šādā gadījumā Pasūtītājs ir tiesīgs vienpusējā kārtā izbeigt Līgumu.

4.4.Pakalpojuma pieņemšanas - nodošanas aktu Pasūtītājs paraksta tikai pēc konstatēto nepilnību novēršanas.

4.5.Pasūtītājs, parakstot Pakalpojuma pieņemšanas - nodošanas aktu, apstiprina, ka Pakalpojumi vai to daļa ir izpildīti atbilstošā kvalitātē.

**5. NEPĀRVARAMA VARA UN PUŠU ATBILDĪBA**

5.1. Puses tiek atbrīvotas no atbildības par Līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

5.2. Puse, kurai iestājas Līguma 5.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

5.3. Ja Līguma 5.1.punktā minēto apstākļu un to seku dēļ nav iespējams izpildīt Līgumā paredzētās saistības ilgāk kā 1 mēnesi, tad katra no Pusēm ir tiesīga atteikties no turpmākas Līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

5.4. Ja Izpildītājs Tehniskajā specifikācijā noteiktajos termiņos neveic Pakalpojuma nodevumu iesniegšanu, Pasūtītājam ir tiesības aprēķināt un ieturēt no Izpildītājam maksājamās summas līgumsodu 1% (viens procents) apmērā par katru kavējuma dienu, bet ne vairāk kā 10% (desmit procenti) no Līguma kopējās summas.

5.5. Ja Pasūtītājs kavē apmaksas termiņu, Izpildītājam ir tiesīgs pieprasīt no Pasūtītāja līgumsodu 1% (viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavētās summas.

5.6. Līgumsoda samaksa nokavējuma gadījumā neatbrīvo Puses no saistību pilnīgas izpildes.

5.7.Puses ir atbildīgas par Līguma nosacījumu daļēju vai pilnīgu neizpildi. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu.

**6. STRĪDU IZŠĶIRŠANAS KĀRTĪBA**

6.1.Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

6.2.Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

**7. LĪGUMA TERMIŅŠ, LĪGUMA IZBEIGŠANA**

7.1. Līgums stājas spēkā tā parakstīšanas dienā un ir spēkā līdz Līguma saistību izpildei pilnā apjomā.

7.2. Puses ir tiesīgas izbeigt Līgumu pirms termiņa sekojošos gadījumos:

7.2.1. saskaņā ar Pušu vienošanos,

7.2.2. Līgumā noteiktajos gadījumos.

7.3. Pasūtītājs ir tiesīgs vienpusējā kārtā izbeigt Līgumu pirms termiņa, par to rakstiski paziņojot Izpildītājam 5 darba dienas pirms Līguma izbeigšanas dienas:

 7.3.1.Līguma 4.2., 4.3. punktos norādītajā gadījumā,

7.3.2.ja Izpildītājs kavē Tehniskajā specifikācijā noteiktos nodevumu iesniegšanas termiņus vairāk kā 10 (desmit) darba dienas.

**8. NOBEIGUMA NOTEIKUMI**

8.1. Jebkuras izmaiņas vai papildinājumi Līgumā ir spēkā tikai tad, ja tie ir sagatavoti rakstveidā un tos ir parakstījušas Puses vai to pilnvaroti pārstāvji. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.

8.2.Strīdi, neatrunāti vai neparedzēti jautājumi, kas izriet no Līguma, risināmi Pušu savstarpējas vienošanās ceļā, atbilstoši Latvijas Republikas normatīvajiem aktiem un Līgumam. Ja savstarpēja vienošanās netiek panākta, strīdīgais jautājums nododams izskatīšanai tiesā Latvijas Republikas normatīvajos aktos noteiktajā kārtībā.

8.3.Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

8.4.Ja viens vai vairāki Līguma nosacījumi jebkādā veidā kļūs par spēkā neesošiem, pretlikumīgiem – t.i. zaudēs saistošo spēku, tas nekādā veidā neierobežos un neietekmēs pārējo Līguma nosacījumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanai, saskaņā ar spēkā esošajiem normatīvajiem aktiem.

8.5.Puse nekavējoties paziņo otrai Pusei par savas atrašanās vietas, pārstāvju, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi.

8.6..Līgums sagatavots uz 5 (piecām) lapām 2 (divos) eksemplāros, Līgumam ir 2 (divi) pielikumi uz 25 (divdesmit piecām)lapām, kas ir Līguma neatņemamas sastāvdaļas, no kuriem viens eksemplārs glabājas pie Pasūtītāja, otrs – pie Izpildītāja. Visiem Līguma eksemplāriem ir vienāds juridisks spēks.

**9. LĪGUMA PIELIKUMI**

9.1. Līguma noslēgšanas brīdī tam pievienoti:

9.1.1. Pielikums Nr.1 – Tehniskā specifikācija

9.1.2. Pielikums Nr.2. – Izpildītāja piedāvājums iepirkumā

|  |  |
| --- | --- |
| PASŪTĪTĀJS:Vidzemes plānošanas reģionsJāņa Poruka iela 8-108, Cēsis,Cēsu novads, LV-4101Reģistrācijas Nr.90002180246LR Valsts kase, kods TRELLV22Konts LV29TREL9210631020000\_\_\_\_\_\_\_\_\_\_\_\_\_\_\_\_\_\_\_\_Administrācijas vadītāja Guna Kalniņa-Priede | IZPILDĪTĀJS:SIA „SAFEGE BALTIJA”Kaļķu iela 5-1, Rīga, LV-1050Reģistrācijas Nr.40003604048 AS DNB Banka, kods RIKOLV2XKonts 74RIKO0002013003495\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Pilnvarotā pārstāve Jana Priedniece |
|  |  |

**10. PUŠU PARAKSTI UN REKVIZĪTI**

|  |
| --- |
|  |

|  |
| --- |
| **1. pielikums** |
| 14.04.2014. Līgumam Nr. 2.1-19/45 |

**Tehniskā specifikācija**

**Ekspertu pakalpojumi pētījuma „Vidzemes plānošanas reģiona viedās specializācijas iespējas” izstrādei**

***Iepirkuma identifikācijas Nr. VPR/2014/14***

**1. Pasūtītājs** – **Vidzemes plānošanas reģions**, nodokļu maksātāja reģistrācijas Nr. 90002180246, juridiskā adrese – Jāņa Poruka iela 8-108, Cēsīs (turpmāk tekstā - VPR).

**2.Pakalpojuma vispārējs apraksts**

VPR realizēEEZ/Norvēģijas finanšu instrumenta 2009.-2014.gada perioda programmas „Kapacitātes stiprināšana un institucionālā sadarbība starp Latvijas un Norvēģijas valsts institūcijām, vietējām un reģionālām iestādēm” projektu „Latvijas plānošanas reģionu un vietējo pašvaldību teritoriālās attīstības plānošanas kapacitātes palielināšana un attīstības plānošanas dokumentu izstrādāšana” (Nr.4.3-24/NFI/INP-002), kura ietvaros paredzēts izstrādāt pētījumu „Vidzemes plānošanas reģiona viedās specializācijas iespējas”.

Viedā specializācija ir pieeja ekonomiskajai attīstībai, apvienojot uzņēmējdarbības, izglītības un inovāciju jomas, kas veicinātu jaunas izaugsmes iespējas konkrētā teritorijā. Viedās specializācijas pieeja uzsver, ka valstis vai reģioni identificē un uzsver ierobežotu skaitu prioritāro jomu, koncentrējoties uz reģiona pieejamiem resursiem un to konkurētspējīgām priekšrocībām *(OECD, Innovation-drivenGrowthinRegions: TheRoleofSmartSpecialization, 2013).*

Pētniecības un inovāciju stratēģijas vadlīnijas viedai specializācijai *(GuideonResearchandInnovationStrategiesforSmartSpecialisation (RIS3 Guide))* uzsver, ka reģionālā izaugsme izriet no vietējo uzņēmumu spējas radīt jaunus produktus vai paaugstināt to konkurētspēju tirgū, kas mūsdienās ir viens no būtiskākajiem reģionālās attīstības priekšnoteikumiem. Attiecībā uz vietas konkurētspēju un inovācijām notikusi paradigmas maiņa, kas uzsver nepieciešamību pēc pārdomātas valsts un reģionālās viedās specializācijas definēšanas.

Vidzemes plānošanas reģiona attīstības padome 2012. gada 13. jūnijā pieņēmusi lēmumupar Vidzemes plānošanas reģiona ilgtspējīgas attīstības stratēģijas 2014-2030 un attīstības programmas 2014-2020 izstrādes uzsākšanu. Šo dokumentu ietvaros tiks definētas Vidzemes plānošanas reģiona viedās specializācijas jomas un to attīstības iespējas.

**3.Iepirkuma priekšmets**

Ekspertu pakalpojumi pētījuma „Vidzemes plānošanas reģiona viedās specializācijas iespējas*”* izstrādei projektā „Latvijas plānošanas reģionu un vietējo pašvaldību teritoriālās attīstības plānošanas kapacitātes palielināšana un attīstības plānošanas dokumentu izstrādāšana”.

**4. Iepirkuma ietvaros galvenie īstenojamie uzdevumi ir:**

4.1.veikt VPR pieejamo viedās specializācijas resursu analīzi un to konkurētspējas priekšnoteikumu novērtējumu, izstrādājot:

* + 1. reģionā pieejamo tehnoloģisko, vides, ekonomisko, sociālo (t.sk. līdzdalības un partnerības) un kultūras resursu analīzi;
		2. reģionā pieejamās infrastruktūras novērtējumu viedās specializācijas nodrošināšanai;
		3. reģiona attīstībai nozīmīgu izglītības un pētniecības iestāžu tīkla novērtējumu, kā arī darbaspēka resursu izvietojumu reģionā;
		4. VPR uzņēmējdarbības un inovāciju vides un ekonomiskās situācijas novērtējumu. Analīzes gaitā jāņem vērā šādi faktori:
			1. reģiona ekonomisko vienību attīstības dinamika, to ieņēmumi un nodarbinātības struktūra pa nozarēm;
			2. reģiona industriālā struktūra un tās nišas specializācijas potenciāls;
			3. reģiona inovāciju, eksporta un pētniecības rādītāji pa nozarēm.
	1. izstrādāt priekšlikumus VPR viedās specializācijas jomām:
		1. reģionālā griezumā, izvirzot konkrētas rīcības šo jomu attīstībai, definējot prioritāros uzdevumus, nosakot atbildīgos un finanšu avotus viedās specializācijas ieviešanai reģionā;
		2. attīstības centru griezumā (VPR attīstības centros Valmierā, Cēsīs, Smiltenē, Gulbenē, Madonā, Alūksnē, Valkā un VPR lauku teritorijās), ņemot vērā 4.1. nodaļā un tās apakšnodaļās izvirzītos uzdevumus un analīzes rezultātus.

4.3.Izstrādāt VPR ekonomikas un inovāciju vides indikatoru priekšlikumus un priekšlikumus to mērīšanai un uzraudzībai NUTS 3 līmenī.

4.4.Organizēt līdz 01.07.2014. 2 darba grupu sanāksmes- diskusijas par VPR viedās specializācijas iespējām, vienā no tām iesaistot dažādu uzņēmējdarbības nozaru pārstāvjus, otrā pētniecības nozaru pārstāvjus. Abās darba grupās iesaistāmi Pasūtītāja pārstāvji, reģiona uzņēmējdarbības speciālisti un par diskusijas jomu atbildīgo ministriju pārstāvji. Izpildītājs atbild par darba grupu norises saturu, diskusijas dalībnieku izvēli un informēšanu un nodrošina darba grupu sanāksmes un diskusiju dokumentēšanu, dalībnieku reģistrēšanu, atskaites sagatavošanu Pasūtītājs nodrošina telpas, aprīkojumu un kafijas pauzes.

4.5.Sagatavot prezentāciju un novadīt prezentāciju Pasūtītājam par eksperta pakalpojumu izpildi kopumā, kurā ietver:

4.5.1.viedās specializācijas pētījuma izklāstu;

4.5.2.darba grupu norišu, diskusiju apkopojumu, būtiskākos secinājumus un priekšlikumus.

**5.Nodevumi un iesniegšanas termiņi:**

5.1.Darba plāns par pētījuma veikšanas procesu un izmantojamo metodoloģiju Word formātā elektroniski un papīra formātā, metodoloģijas prezentācija *PowerPoint* **ne vēlāk kā 2 nedēļas pēc līguma noslēgšanas**.

Uzsākot pakalpojuma izpildi, Izpildītājs ar Pasūtītāju saskaņo pakalpojuma izpildes laika grafiku, veicamās aktivitātes atbilstoši iepirkuma termiņam.

Prezentēt viedās specializācijas konkurētspējas potenciāla novērtējuma metodoloģiju t.sk. detalizētu pētījuma izstrādes darba plānu **ne vēlāk kā 2 nedēļas pēc līguma noslēgšanas.**

5.2. Pētījums„Vidzemes plānošanas reģiona viedās specializācijas iespējas” latviešu valodā Word formātā elektroniski un papīra formātā iesiets 2 (divos) eksemplāros, 1 (viens) eksemplārs - CD vai zibatmiņā.

**Pētījuma minimālais apjoms 40 A4** lapaspuses, standarta lappuse - A4 formāts, teksta sagatavošanai ir jāizmanto TimesNewRoman fonts, 12 lieluma burti ar viena intervāla atstarpi.

**Pētījuma struktūrā jāievēro proporcija**:

 50% no apjoma 4.1.p. uzdevuma izklāstam,

40 % no apjoma 4.2.p. uzdevuma izklāstam,

10% no apjoma 4.3.p. uzdevuma izklāstam.

Informācija pētījumā jāapkopo pārskatāmi gan tekstā, gan salīdzināmos grafikos.

**Pētījumam pievieno pētījuma rezultātu kopsavilkumu angļu valodā.**

Pētījuma kopsavilkumamaksimālais apjoms 2 A4 lapaspuses.

**Pētījuma 1.daļa**, kurā detalizēti izstrādāti 4.1. un 4.2. punktos nosauktie uzdevumi, **jāiesniedz līdz 2014. gada 1. jūnijam.**

**Viss pētījuma teksts, kopsavilkums jāiesniedz līdz 2014. gada 1. augustam.**

5.3.Darba grupu darbības norises dokumentācija Word formātā elektroniski un papīra formātā.

Par katru Izpildītāja pakalpojuma norisē organizēto darba grupu Izpildītājs iesniedz sanāksmes protokolu, dalībnieku reģistru, Izpildītāja sagatavotu diskusijas apkopojumu ar secinājumiem un priekšlikumiem **jāiesniedz ne vēlāk kā līdz 2014. gada 1. augustam.**

5.4.Prezentācija par pakalpojumu (atbilstoši 4.5.p.)*PowerPoint* formātā elektroniski **jāiesniedz ne vēlāk kā līdz 2014. gada 1. augustam.**

Prezentācija klātienē Pasūtītāja noteiktā vietā un laikā .

5.5. **Atskaite** par pakalpojuma izpildes norisi jāiesniedz **katru mēnesi elektroniski, ne vēlāk kā līdz nākamā mēneša 5. datumam**.

**6. Vispārējās prasības pakalpojuma izpildē:**

6.1.Pretendentam pakalpojuma izpildē jāievēro šādi ietvardokumenti:

1)Eiropa 2020 stratēģija[[1]](#footnote-1);

2)Pētniecības un inovāciju stratēģijas vadlīnijas viedai specializācijai (GuideonResearchandInnovationStrategiesforSmartSpecialisation (RIS3 Guide)), 2012. gada maijs;

3)Reģionālā politika mazo un vidējo uzņēmumu izaugsmei (RegionalpolicyforsmartgrowthofSMEs), 2013. gada augusts[[2]](#footnote-2);

4) Latvijā spēkā esošie normatīvie akti izstrādājamo nodevumu jomā,

5) Norvēģijas finanšu instrumenta 2009.-2014.gada perioda programmas „Kapacitātes stiprināšana un institucionālā sadarbība starp Latvijas un Norvēģijas valsts institūcijām, vietējām un reģionālām iestādēm” vizuālās identitātes prasības;

6) Esošā statistikas informācija un iepriekš VPR veiktie pētījumi, plāni, projekti u.c., publicitātes materiāli par nodevumu jomu;

7) Ministru Kabineta noteikumi Nr. 916 „Dokumentu izstrādāšanas un noformēšanas kārtība”.

6.2.Pirms nodevumu gala redakcijas iesniegšanas Izpildītājs nosūta Pasūtītājam saskaņošanai nodevumu projektus elektroniski uz e-pastu: ieva.kalnina@vidzeme.lv ne vēlāk kā 5 (piecas) darba dienas pirms nodevuma iesniegšanas noteiktā termiņa; 5.1.punktā nosaukto nodevumu - vienu darba dienu iepriekš.

6.3.Izpildītājam nodevuma izstrādē ir saistoši Pasūtītāja priekšlikumi nodevumu sagatavošanai un precizēšanai. Pasūtītājam ir tiesības nepieciešamības gadījumā pieprasīt nodevumu precizēšanu / papildināšanu. Pakalpojumu saturs var tikt precizēts projekta izstrādes gaitā saskaņā ar projekta vadības grupas lēmumiem iespējami kvalitatīvāku projekta rezultātu sasniegšanai.

6.4.Nodevuma noformējumā Izpildītājs ievēro Norvēģijas finanšu instrumenta 2009.-2014.gada perioda programmas „Kapacitātes stiprināšana un institucionālā sadarbība starp Latvijas un Norvēģijas valsts institūcijām, vietējām un reģionālām iestādēm” vizuālās identitātes prasības. Ar tām var iepazīties šeit:

[http://www.eeagrants.lv/files/EEZ\_un\_Norv\_komunikacijas\_strategija\_LAT.pdf5](http://www.eeagrants.lv/files/EEZ_un_Norv_komunikacijas_strategija_LAT.pdf%205)

6.5.Nodevumi jāiesniedz ar pavadrakstu uz Izpildītāja veidlapas, kurā jānorāda nodevuma nosaukums, izstrādātājs, nodevumā iesniedzamie dokumenti (katra dokumenta nosaukums, lappušu skaits un eks. skaits).

|  |
| --- |
| **2. pielikums** |
| 14.04.2014. Līgumam Nr. 2.1-19/45 |

**SIA „SAFEGE BALTIJA”**

**piedāvājums**

**IepirkumĀ**

**Ekspertu pakalpojumi pētījuma „Vidzemes plānošanas reģiona viedās specializācijas iespējas” izstrādei**

***Iepirkuma identifikācijas Nr. VPR/2014/14***

1. Komisijaskomunikācija, EIROPA 2020 Stratēģijapārdomātai, ilgtspējīgai un iekļaujošaiizaugsmei, COM(2010) 2020. [↑](#footnote-ref-1)
2. European Commission, Regional policy for smart growth of SMEs. Guide for Managing Authorities and bodies in charge of the development and implementation of Research and Innovation Strategies for Smart Specialisation, August 2013 [↑](#footnote-ref-2)